Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 144/13/8807	Michalovce, 15.8.2014
EEČ : 2-66-315-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.6.2013, spisová značka Pv 144/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
aj napriek tomu, že dňa 02. 01. 2013 bol postihnutý za priestupok proti majetku podľa § 50 ods. 1 Zák. č. 372/90 Zb. o priestupkoch v znení neskorších priestupkov, kde Mestskou políciou XXXXX mu bola za krádež v XXXXX v Michalovciach uložená pokuta vo výške 15 €, a to blokom na pokutu nezaplatenú na mieste, č. bloku AB 067796, právoplatným dňa 02. 01. 2013 
opätovne dňa 08. 02. 2013 v čase o 13.20 h v XXXXX na ul. XXXXX v Michalovciach zobral z regálu 1 ks zastrihávač vlasov, ktorý si ukryl do vrecka bundy a takto následne bez zaplatenia prešiel pokladničnou zónou, pričom ho následne zastavil pracovník SBS, ktorý kontrolou zistil odcudzenie uvedeného tovaru, ktorý bol vrátený do predajne bez poškodenia, čím tak spoločnosti XXXXX XXXXX spôsobil škodu vo výške 19,99 € 

Uznesením prokurátora Okresnej prokuratúry XXXXX zo dňa 9.6.2013, spisová značka Pv 144/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 144/13 z 06. 06. 2013 bolo podľa  § 216 ods. 1 písm. a, b. c) Tr. poriadku podmienečne zastavené trestné stíhanie pre prečin krádeže podľa § 212 ods. 2 písm. f) Tr.  zákona  proti obvinenému ml. XXXXX na tom skutkovom základe, že aj napriek tomu, že dňa 02. 01. 2013 bol postihnutý za priestupok proti majetku podľa § 50 ods. 1 Zák. č. 372/90 Zb. o priestupkoch v znení neskorších predpisov, kde Mestskou políciou XXXXX mu bola za krádež v XXXXX v Michalovciach uložená pokuta vo výške 15,- €, a to blokom na pokutu nezaplatenú na mieste, č. bloku AB 067796, právoplatným dňa 02. 01. 2013,
opätovne dňa 08. 02. 2013 v čase o 13.20 h v XXXXX na ul. XXXXX v Michalovciach zobral z regálu 1 ks zastrihávač vlasov, ktorý si ukryl do vrecka bundy a takto následne bez zaplatenia prešiel pokladničnou zónou, pričom ho následne zastavil pracovník SBS, ktorý kontrolou zistil odcudzenie uvedeného tovaru, ktorý bol vrátený do predajne bez poškodenia, čím tak spoločnosti XXXXX XXXXX spôsobil škodu vo výške 19,99 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. 
2

Predmetné uznesenie sa stalo právoplatným dňa 18. 06. 2013.
 
Skúšobná doba pre podmienečné zastavenie trestného stíhania uplynula dňom 18. 06. 2014.
 
Po uplynutí skúšobnej doby bol vyžiadaný odpis registra trestov a správy o povesti obvineného. 

Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený ml. XXXXX sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor